Diari Oficial de la Generalitat Valenciana


Sumari del DOGV 3591, del 27-09-1999 (1999/8225)

DECRET 152/1999, de 17 de setembre, del Govern Valencià, de modificació del Decret 182/1997, de 3 de juny, pel qual crea el Registre de Títols Acadèmics i Professionals de la Comunitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/09/17/152/dof/vci/html**

### Dades del document

Número de DOGV
:   3591

Data del DOGV
:   27-09-1999

Secció del DOGV
:   I. DISPOSICIONS GENERALS

Número del document
:   1999/8225


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * professió del turisme
    * legislació
    * títol d'estudis
    * registre de documents
    * ensenyament d'idiomes

DECRET 152/1999, de 17 de setembre, del Govern Valencià, de modificació del Decret 182/1997, de 3 de juny, pel qual crea el Registre de Títols Acadèmics i Professionals de la Comunitat Valenciana. [1999/F8225]
  
Pel Decret 182/1997, de 3 de juny, del Govern Valencià (DOGV número 3.019, de 23 de juny), i en compliment de l'article 4 del Reial Decret 733/1995, de 5 de maig, sobre expedició de títols acadèmics i professionals corresponents als ensenyaments establits en la Llei Orgànica 1/1990, de 3 d'octubre, d'Ordenació General del Sistema Educatiu, es creà el Registre de Títols Acadèmics i Professionals de la Comunitat Valenciana.
  
En el dit registre, que té caràcter públic, han d'inscriure's tots els títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, així com els títols a què es referix el Reial Decret 967/1988, de 2 de setembre, en matèria d'ensenyaments d'idiomes, expedits per la Generalitat Valenciana a l'alumnat que haja finalitzat els seus estudis en centres docents de la Comunitat Valenciana.
  
El Reial Decret 1.496/1995, de 8 de setembre (BOE número 261, d'1 de novembre de 1995) pel qual es regulen les condicions d'expedició del títol oficial de Tècnic d'Empreses i Activitats Turístiques, establix, en l'article 6.2, que els títols expedits per les comunitats autònomes competents quedaran inscrits en un registre públic de titulats que hi haja en cadascuna d'estes. Així mateix establix que l'òrgan administratiu corresponent farà arribar les inscripcions registrals al Registre Nacional de Títols Oficials.
  
Per esta raó és necessari modificar el Decret 182/1997, de 3 de juny, del Govern Valencià, per a donar entrada en el Registre de Títols Acadèmics i Professionals de la Comunitat Valenciana a la titulació de Tècnic d'Empreses i Activitats Turístiques a què es referix el Reial Decret 1.496/1995 mencionat en el paràgraf anterior, així com als títols que es creen en el futur, la normativa dels quals requerisca la seua inscripció en el dit registre.
  
Per tot això, a proposta del conseller de Cultura, Educació i Ciència, i deliberació prèvia del Govern Valencià en la seua reunió del dia 17 de setembre de 1999,
  
DECRETE
  
Article primer
  
Es dona una nova redacció als següents articles del Decret 182/1997, de 3 de juny, del Govern Valencià:
  
«Article primer
  
Es crea el Registre de Títols Acadèmics i Professionals de la Comunitat Valenciana, on s'inscriuran els títols expedits per la Generalitat Valenciana, dins de l'àmbit de les seues competències, a l'alumnat que haja finalitzat els seus estudis en centres docents de la comunitat. El dit registre estarà adscrit a la Direcció General de Centres Docents de la Conselleria de Cultura, Educació i Ciència.
  
«Article segon
  
El Registre de Títols Acadèmics i Professionals haurà de ser públic, i en este s'hauran d'inscriure: tots els títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu; els títols a què es referix el Reial Decret 967/1988, de 2 de setembre, en matèria d'ensenyaments d'idiomes, i el títol de Tècnic d'Empreses i Activitats Turístiques a què es referix el Reial Decret 1.496/1995, de 8 de setembre. Així mateix, també seran objecte d'inscripció els títols en els quals la normativa que establisca el seu règim jurídic determine la seua inscripció en el dit registre».
  
Article segon
  
S'afegix l'article següent:
  
«Article nové
  
Es crea, en el Registre de Títols Acadèmics i Professionals de la Comunitat Valenciana, una secció diferenciada per a inscriure els títols de Tècnic d'Empreses i Activitats Turístiques».
  
Disposició final única
  
La present disposició entrarà en vigor el mateix dia en què es publique en el Diari Oficial de la Generalitat Valenciana.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI